**2ο ΔΙΕΚ ΛΑΡΙΣΑΣ**

**ΕΙΔΙΚΟΤΗΤΑ** : ΣΤΕΛΕΧΟΣ ΜΗΧΑΝΟΓΡΑΦΗΜΕΝΟΥ ΛΟΓΙΣΤΗΡΙΟΥ

**ΣΧΟΛΙΚΟ ΕΤΟΣ** : 2023-2024

**ΕΞΑΜΗΝΟ** : ΧΕΙΜΕΡΙΝΟ 2023

**ΜΑΘΗΜΑ :** ΓΕΝΙΚΗ ΛΟΓΙΣΤΙΚΗ Ι

**ΕΚΠΑΙΔΕΥΤΡΙΑ** : ΛΕΙΒΑΔΙΤΟΥ ΔΗΜΗΤΡΑ

**Εισαγωγή**

Στις μέρες μας, η Λογιστική έχει εξελιχθεί με θεαματικό τρόπο. Η ανάπτυξη της τεχνολογίας οδήγησε σε μεγάλο βαθμό στην αυτοματοποίηση των λογιστικών εργασιών και στην ανάπτυξη των κλάδων της λογιστικής επιστήμης.

Η λογιστική όχι μόνο δεν είναι μια μονοδιάστατη επιστήμη, αλλά διαδραματίζει ρόλο πρωταρχικό στις σύγχρονες οικονομίες. Η λογιστική γνώση αναδεικνύεται σε απαραίτητο εργαλείο για όσους μελετούν τα δεδομένα των οικονομικών μονάδων, επενδύουν στο χρηματιστήριο, συμμετέχουν σε εταιρείες, δανείζουν ή δανείζονται.

θα δούμε τι επιδιώκει η Λογιστική, ποιος ο ρόλος της, πού εφαρμόζεται, ποιες αρχές τη διέπουν, τι είναι η οικονομική μονάδα και ποια η δράση της.

**Η ιστορία της Λογιστικής**

Η Λογιστική είναι μια επιστήμη με μακρόχρονη ιστορία. Η ανάπτυξή της ακολούθησε την ανάπτυξη του εμπορίου και των συναλλαγών. Στοιχεία υποτυπώδους Λογιστικής υπάρχουν σε ευρήματα από την αρχαία Αίγυπτο, Ελλάδα και Βαβυλώνα. Στην αρχαία Αθήνα οι κατασκευαστές

των δημοσίων κτιρίων χαράζανε τον οικονομικό απολογισμό των εισπράξεων και των πληρωμών

τους σε εμφανή σημεία του κτιρίου. Μεγάλη ώθηση δόθηκε από την ανάπτυξη των εμπορικών

συναλλαγών κατά την εποχή των Σταυροφοριών μεταξύ ενδέκατου και δέκατου τρίτου αιώνα μ.Χ.

Στη διάρκεια της Βιομηχανικής Επανάστασης και εξαιτίας των οικονομικών μεταβολών που προκάλεσε, η Λογιστική αναπτύχθηκε ακόμη περισσότερο. Όμως μόλις στον 20ο αιώνα η Λογιστική αναγνωρίστηκε ως επιστήμη, αφού μέχρι τότε θεωρούνταν τεχνική. Η ανάπτυξη

της τεχνολογίας των ηλεκτρονικών υπολογιστών έδωσε νέες δυνατότητες στην επιστήμη της

Λογιστικής και πολλαπλασίασε την αποτελεσματικότητά της στην υποστήριξη των επιχειρηματικών αποφάσεων.

**Ανάγκες - Αγαθά**

**Ανάγκη** είναι τo δυσάρεστο συναίσθημα της έλλειψης που επιζητά ικανοποίηση. Ανάγκη είναι αυτό που αισθανόμαστε όταν πεινάμε, όταν διψάμε, όταν κρυώνουμε κτλ. Τα μέσα που ικανοποιούμε τις ανάγκες μας λέγονται αγαθά. Στα συγκεκριμένα παραδείγματα αγαθά είναι η τροφή, το νερό, τα ρούχα κτλ.

Τα αγαθά κατά κανόνα είναι προϊόντα ανθρώπινης προσπάθειας. Υπάρχουν όμως και αγαθά τα οποία είναι απαραίτητα για την ανθρώπινη επιβίωση και τα οποία αποκτά ο άνθρωπος δίχως να καταβάλλει προσπάθεια π.χ. ο ατμοσφαιρικός αέρας. Αυτά τα αγαθά λέγονται ελεύθερα και δεν ενδιαφέρουν την Οικονομική Επιστήμη.

Την Οικονομική Επιστήμη και επομένως και τη λογιστική την ενδιαφέρουν τα αγαθά που είναι προϊόντα της ανθρώπινης προσπάθειας π.χ. η τροφή, τα ρούχα, τα αυτοκίνητα, η ιατρική περίθαλψη κτλ. και τα οποία λέγονται οικονομικά αγαθά. Η παραγωγή των οικονομικών αγαθών απαιτεί συντονισμένες ενέργειες οι οποίες επιτελούνται από τις **Οικονομικές μονάδες** που ονομάζονται και **Οικονομικοί Οργανισμοί**

**Οικονομικοί Οργανισμοί και τα μέσα που χρησιμοποιούν**

Οικονομικές Μονάδες ή Οικονομικοί Οργανισμοί είναι οργανωτικές οντότητες, οι οποίες αναλαμβάνουν να συνδυάσουν κατάλληλα κάποια μέσα, ώστε να παραχθούν τα οικονομικά αγαθά. Τα μέσα αυτά ονομάζονται **παραγωγικοί συντελεστές**.

**Παραγωγικοί συντελεστές**

Το οικονομικό σύστημα έχει αναπτυχθεί με σκοπό την ικανοποίηση των ανθρώπινων αναγκών. Αυτό επιτυγχάνεται με την παραγωγή αγαθών και υπηρεσιών και την διανομή τους στους καταναλωτές. **Τα στοιχεία που συντελούν στην παραγωγική διαδικασία ονομάζονται παραγωγικοί συντελεστές.**

**Εργασία:** Περιλαμβάνει κάθε καταβολή ανθρώπινης προσπάθειας, σωματικής ή πνευματικής, με σκοπό την παραγωγή. Ένας αγρότης που καλλιεργεί τη γη, ένας δημοσιογράφος που

γράφει ένα άρθρο, ένας τεχνικός που επισκευάζει ένα μηχάνημα προσφέρουν εργασία. Η εργασία είναι απαραίτητος παραγωγικός συντελεστής για την παραγωγή όλων των αγαθών

(πρωτογενής συντελεστής), με την έννοια ότι κανένα αγαθό δεν μπορεί να παραχθεί χωρίς εργασία.

**Γη / έδαφος**: Όλα όσα προέρχονται από τη φύση και χρησιμοποιούνται στην παραγωγική διαδικασία, π.χ. το έδαφος, το υπέδαφος, τα φυτά κτλ. Πρόκειται επίσης για απαραίτητο παραγωγικό συντελεστή για την παραγωγή οποιουδήποτε αγαθού ή υπηρεσίας (πρωτογενής συντελεστής).

**Κεφάλαιο**: Τα στοιχεία του κεφαλαίου είναι αποτέλεσμα της παραγωγικής διαδικασίας (παράγωγος παραγωγικός συντελεστής), δηλαδή έχουν παραχθεί και χρησιμοποιούνται στην παραγωγική διαδικασία για την παραγωγή άλλων αγαθών και υπηρεσιών. Μηχανήματα, μεταφορικά μέσα, κτίρια, εργαλεία κ.ά. αποτελούν μερικά παραδείγματα στοιχείων που εντάσσονται στον παραγωγικό συντελεστή κεφάλαιο.

Ανθρώπινο κεφάλαιο ονομάζεται οι γνώσεις και οι αυξημένες ικανότητες που προκύπτουν

είτε από τη βελτίωση της εκπαίδευσης είτε από τη σημαντική εμπειρία και εξειδίκευση που

αποκτιέται με μακροχρόνια εργασία σε παρόμοιες ασχολίες.

**Επιχειρηματικότητα:** Είναι ο παραγωγικός συντελεστής που αναλαμβάνει να συγκεντρώσει

και να συνδυάσει τους υπόλοιπους συντελεστές, με τέτοιο τρόπο ώστε να μπορεί η επιχείρηση να είναι βιώσιμη και κερδοφόρα.

**Οικονομικές μονάδες - Επιχειρήσεις**

Οικονομική ή παραγωγική μονάδα είναι κάθε συστηματικά οργανωμένη οντότητα η οποία συνδυάζοντας τους παραγωγικούς συντελεστές, επιδιώκει την επίτευξη των στόχων της με την παραγωγή αγαθών και υπηρεσιών.

Έτσι οικονομικές μονάδες είναι οι επιχειρήσεις, οι οργανισμοί τοπικής αυτοδιοίκησης, οι

ασφαλιστικοί οργανισμοί, οι σύλλογοι, τα ερευνητικά κέντρα κ.ά.

**Εταιρεία**ή και εταιρία είναι η οποιαδήποτε ένωση προσώπων φυσικών ή νομικών, με κοινές εισφορές, προς επίτευξη κάποιου κοινού σκοπού. Συνεπώς η εταιρεία δεν έχει πάντα κερδοσκοπικό χαρακτήρα, αλλά μπορεί να είναι θρησκευτικού, πολιτικού, φιλανθρωπικού ή άλλου σκοπού.

**ΒΑΣΙΚΑ ΧΑΡΑΚΤΗΡΙΣΤΙΚΑ ΕΠΙΧΕΙΡΗΣΕΩΝ**

-Έχει δική της περιουσία, ανεξάρτητα από την περιουσία του φορέα της

-Παράγει και διαθέτει στην αγορά αγαθά ή υπηρεσίες

-Εφαρμόζει την οικονομική αρχή με σκοπό την μεγιστοποιήσει του κέρδους.

**ΔΙΑΚΡΙΣΗ ΕΠΙΧΕΙΡΗΣΕΩΝ**

Οι οικονομικές μονάδες χωρίζονται σε επιμέρους κατηγορίες:

**Α. Με βάση το αντικείμενο δράσης ή απασχόλησης :**

**Πρωτογενούς τομέα** ή Αρχικής παραγωγής (γεωργία, κτηνοτροφία, αλιεία, ορυχεία, μεταλλεία )

**Δευτερογενούς τομέα ή Μεταποίησης** (βιοτεχνία, χειροτεχνεία, παραγωγής ηλεκτρικής ενέργειας)

**-Τριτογενούς τομέα** { Εμπορικές, παροχής υπηρεσιών (ασφαλιστικές, μεταφορικές)}

**Β. Ανάλογα με τον σκοπό που επιδιώκουν :**

**Κερδοσκοπικοί Οικονομικοί Οργανισμοί** - Επιχειρήσεις: Όλες οι επιχειρήσεις που παράγουν και διανέμουν αγαθά και υπηρεσίες με σκοπό να επιτύχουν ικανοποιητική κερδοφορία. (Ιδιωτικές επιχειρήσεις)

**Μη Κερδοσκοπικοί Οικονομικοί Οργανισμοί**: Όλες οι επιχειρήσεις που παράγουν και διανέμουν αγαθά και υπηρεσίες ΔΩΡΕΑΝ ή σε συμβολική τιμή. Στην περίπτωση αυτή γίνεται για κάλυψη του κόστους παραγωγής τους και ΟΧΙ για τη μεγιστοποίηση των κερδών τους.

Στοιχειώδης κατηγοριοποίηση των μη κερδοσκοπικών οργανισμών:

ΣΥΛΛΟΓΟΙ - ΣΩΜΑΤΕΙΑ (Unicef, το «Χαμόγελο του Παιδιού», η Ελληνική Αντικαρκινική Εταιρεία).

ΙΝΣΤΙΤΟΥΤΑ (Ινστιτούτο Γκαίτε, Θερβάντες, το Ίδρυμα Ελεύθερου Λογισμικού, το Ινστιτούτο Βιοϊατρικής Τεχνολογίας).

ΕΠΙΜΕΛΗΤΗΡΙΑ - ΣΥΝΔΙΚΑΛΙΣΤΙΚΕΣ ΟΡΓΑΝΩΣΕΙΣ - ΠΟΛΙΤΙΚΑ ΚΟΜΜΑΤΑ (Οικονομικό Επιμελητήριο Θεσσαλονίκης).

ΕΞΙΣΩΤΙΚΟΙ - ΚΤΗΤΙΚΟΙ - ΕΛΛΕΙΜΜΑΤΙΚΟΙ ΟΙΚΟΝΟΜΙΚΟΙ ΟΡΓΑΝΙΣΜΟΙ (Δ.Ε.Η., Ε.Υ.Α.Θ., Ε.Ρ.Τ., Γηροκομείο Αθηνών, Οργανισμός Σιδηροδρόμων Ελλάδας, Κοινωνική Πρόνοια)

**Ιδιωτικοί Οικονομικοί Οργανισμοί**: ατομικές επιχειρήσεις, εταιρείες εμπορίας, μεταποίησης, παροχής υπηρεσιών, βιομηχανικές μονάδες, εταιρείες παροχής συμβουλών, πολυεθνικές εταιρείες.

**Δημόσιοι Οικονομικοί Οργανισμοί**: α) Οργανισμοί της γενικής κυβέρνησης (με υποκατηγορία την τοπική αυτοδιοίκηση, δηλαδή τους οργανισμούς τοπικής αυτοδιοίκησης ΟΤΑ). β) Δημόσιες επιχειρήσεις και οργανισμοί (ΔΕΚΟ).

**Μικτοί Οικονομικοί Οργανισμοί**: στην ιδιοκτησία και διαχείρισή τους συμμετέχει το κράτος, άλλα ΝΠΔΔ και ιδιώτες ανάλογα με τον φορέα.

**Γ. Με βάση τον φορέα :**

Ιδιωτικές

Δημόσιες

Μικτές

**Δ. Με βάση το μέγεθος τους :**

Μικρές

Μεσαίες

Μεγάλες

**Ε. Με βάση την νομική τους μορφή :**

- ατομικές επιχειρήσεις

-προσωπικές εταιρίες (Ομόρρυθμη και Ετερόρρυθμη)

Υπάρχουν τουλάχιστον 2 άτομα που ονομάζονται εταίροι και διακρίνονται ανάλογα με την ευθύνη που έχουν σε ομόρρυθμους και ετερόρρυθμους εταίρους

**Ομόρρυθμοι**: Ευθύνη με σύνολο περιουσίας **Ετερόρρυθμοι**: Ευθύνη μέχρι ορισμένου ποσού (προσωπικά, αλληλέγγυα και απεριόριστα)

-**κεφαλαιουχικές ή μετοχικές επιχειρήσεις** (ΕΠΕ Εταιρεία περιορισμένης ευθύνης, ΑΕ Ανώνυμες εταιρίες ,ΙΚΕ Ιδιωτικές κεφαλαιουχικές εταιρίες) όπου η επιχείρηση ανήκει στους μετόχους

**ΔΙΑΚΡΙΣΗ ΟΙΚΟΝΟΜΙΚΩΝ ΜΟΝΑΔΩΝ**

**Νομική μορφή:**

**Α) Προσωπικές**

**-Ατομική Επιχείρηση** (απλή μορφή, μικρό κεφάλαιο, ο ιδιοκτήτης υπεύθυνος για τις υποχρεώσεις της τόσο με την εμπορική όσο και με την ατομική του περιουσία.

**-Ομόρρυθμη εταιρία**( δύο/περισσότεροι ιδιοκτήτες, μικρό ποσό κεφαλαίου, απλή λειτουργία, οι εταίροι ευθύνονται απεριόριστα)

**-Ετερόρρυθμη εταιρία** (δύο είδη εταίρων: ομόρρυθμοι και ετερόρρυθμοι)

-**Αφανής ή συμμετοχική εταιρία** .Είναι μια προσωπική εταιρία αλλά ταυτόχρονα και εσωτερική. Δεν έχει νομική προσωπικότητα ,επωνυμία ούτε περιουσία. Όλες οι εταιρικές πράξεις γίνονται στο όνομα του εμφανούς εταίρου για λογαριασμό περισσοτέρων <<αφανών>> εταίρων. Στην αρχική σύμβαση της αφανούς εταιρίας ο ένας από τους εταίρους (εμφανής εταίρος) παραχωρεί σε άλλον ή άλλους εταίρους (αφανείς εταίρους) το δικαίωμα συμμετοχής στα αποτελέσματα αλλά προς το κοινό συμφέρον των εταίρων. Το Βασικό της πλεονέκτημα είναι ότι δίνει την δυνατότατα στους αφανείς εταίρους να μην εμφανίζονται στις συναλλαγές είτε για λόγους στρατηγικής, είτε για ασκούν άλλο επάγγελμα. (πχ τεχνικές εταιρίες που αναλαμβάνουν μαζί κάποιο έργο αλλά φαίνεται μόνο μια ή κοινοπραξίες εφοπλιστικών εταιριών για κοινή εκμετάλλευση ακτοπλοϊκών γραμμών.

**Β ) Εταιρίες κεφαλαίου**

Ιδρύονται για να παρακαμφθούν τα βασικά μειονεκτήματα των προσωπικών εταιρειών που είναι:

– Η περιορισμένη διάρκεια

– Η απεριόριστη ευθύνη των εταίρων

**Ανώνυμη εταιρεία (Α.Ε)**

* Το κεφάλαιο που απαιτείται κατανέμεται σε μετοχές (ίσα μερίδια κεφαλαίου), που μεταβιβάζονται εύκολα.
* Οι μέτοχοι ευθύνονται μόνο μέχρι της κατάθεσης του ποσού για την αγορά των μετοχών
* Τα χρέη εξοφλούνται από την εταιρική περιουσία
* Ελάχιστο ποσό αρχικού κεφαλαίου: 25.000 € (ν. 4548/2018)
* Επιτρέπεται αύξηση και μείωση του μετοχικού κεφαλαίου

\*Μετοχή είναι τίτλος που αντιπροσωπεύει τα δικαιώματα στην εκκαθάριση της εταιρικής περιουσίας και ταυτόχρονα την συμμετοχή στα καθαρά κέρδη της ΑΕ.

**Εταιρεία Περιορισμένης Ευθύνης (Ε.Π.Ε)**

Είναι τύπος εταιρείας ενδιάμεσος από προσωπική και κεφαλαιουχική εταιρεία αλλά περισσότερο μοιάζει με στις εταιρίες κεφαλαίου.

Το κεφάλαιο διαιρείται σε ίσα μερίδια που δεν είναι όμως μετοχές και δεν μεταβιβάζονται εύκολα

Για να γίνει αύξηση ή μείωση του εταιρικού κεφαλαίου απαιτείται τροποποίηση του καταστατικού


Η ευθύνη των εταίρων φτάνει μέχρι το ποσό της εισφοράς τους στην επιχείρηση

Είναι ο ιδανικός τύπος εταιρείας με μικρό μέγεθος- κεφάλαιο και προστατεύει τους εταίρους να διακινδυνεύουν την προσωπική τους περιουσία.

**Ιδιωτική κεφαλαιουχική εταιρεία (Ι.Κ.Ε)**

Με το ν.4072/2012 θεσπίστηκε μια νέα εταιρική μορφή, η Ιδιωτική Κεφαλαιουχική Εταιρεία (Ι.Κ.Ε.). Πρόκειται για μια εταιρική μορφή που λειτουργεί ως ενδιάμεσος κρίκος των μικρών και μεγάλων εταιρειών, παρουσιάζοντας αρκετές ομοιότητες με την Ε.Π.Ε.

Βασικό Χαρακτηριστικό της ΙΚΕ είναι ότι το απαιτούμενο κεφάλαιο του 1 ευρώ για την σύσταση της. Επίσης υπάρχει μεγάλη ελευθερία στους όρους του καταστατικού, γίνεται διαχωρισμός των λειτουργιών κάθε εταίρου και η εισφορά τους μπορεί να είναι μετρητά, περιουσία ή και προσωπική εργασία.



**ΟΡΙΣΜΟΣ ΛΟΓΙΣΤΙΚΗΣ**

Η λογιστική είναι ο επιστημονικός κλάδος που ασχολείται με την αναγνώριση, μέτρηση, συστηματική καταχώρηση- καταγραφή και συσχέτιση οικονομικών πληροφοριών που αφορούν την ζωή των οικονομικών μονάδων με απώτερο σκοπό να βοηθούν στην λήψη επιχειρηματικών αποφάσεων.

**Σύνδεση Λογιστικής με άλλους κλάδους**

Η Λογιστική σχετίζεται με διάφορα γνωστικά αντικείμενα, όπως για παράδειγμα:

* Διοικητική των Επιχειρήσεων, Επιστήμες συμπεριφοράς και Οργανωσιακή Θεωρία.
* Οικονομική Επιστήμη.
* Νομική Επιστήμη και Δίκαιο.
* Στατιστική, μαθηματικά, ποσοτικές μέθοδοι και επιχειρησιακή έρευνα.
* Πληροφοριακά Συστήματα.

**Διάκριση Λογιστικής**

**Δημόσια Λογιστική**

Η Δημόσια ακολουθεί την απλογραφική μέθοδο και δεν παρακολουθεί τις μεταβολές της περιουσίας, ούτε πραγματοποιεί οικονομικό αποτέλεσμα . Άρα, περιορίζεται στην απογραφή της δημόσιας περιουσίας και την παρακολούθηση της είσπραξης των δημοσίων εσόδων

Αντικείμενο Εργασιών τα έσοδα και έξοδα κράτους, Δήμων, και Νομικών Προσώπων Δημόσιου Δικαίου (Ν.Π.Δ.Δ)

**Ιδιωτική Λογιστική**

η Ιδιωτική Λογιστική παρακολουθεί λογιστικά την εξέλιξη της επιχειρηματικής περιουσίας, διερευνά το οικονομικό αποτέλεσμα και παρέχει πολύτιμα οικονομικά στοιχεία που αφορούν τη διοίκηση της επιχείρησης.

Αντικείμενο εργασιών τα έσοδα και τα έξοδα κάθε ιδιωτικής επιχείρησης ή εταιρικής μορφής.

Ακολουθεί Γενικές Αρχές Λογιστικής και εφαρμόζεται από τις Ιδιωτικές επιχειρήσεις

Ειδική Λογιστική Εταιρειών Λογιστική Κόστους, Φοροτεχνική Λογιστική, Ελεγκτική, διοικητική λογιστική οικονομική λογιστική

Οι κλάδοι της Ιδιωτικής λογιστικής :

-**Χρηματοοικονομική Λογιστική** (Financial Accounting)

Κατάρτιση Οικονομικών Καταστάσεων για την παροχή πληροφοριών

-**Διοικητική Λογιστική** (Managerial Accounting)

Παροχή λογιστικών πληροφοριών προς την Διοίκηση για την λήψη αποφάσεων

**-Λογιστική κόστους** (Cost Accounting)

Παραγωγική δραστηριότητα προσδιορισμός, έλεγχος και ανάλυση κόστους

-**Φορολογική Λογιστική** (Τax Accounting)

Ασχολείται με τις διατάξεις που αφορούν την φορολογία των οικονομικών μονάδων

**-Ελεγκτική** (Auditing)

Ασχολείται με αρχές και κανόνες για την διεξαγωγή οικονομικών ελέγχων.

**-Λογιστική εταιρειών** (Advanced Financial Accounting)

Ασχολείται με την νομική μορφή επιχειρήσεων, με την σύσταση, τις μεταβολές μετοχικού κεφαλαίου, την διάθεση αποτελεσμάτων ,την λύση και την εκκαθάριση τους

-**Λογιστική ανθρώπινου δυναμικού** (Human Resource Accounting)

Αναλύει τις πληροφορίες που αφορούν το ανθρώπινο δυναμικό

**-Λογιστική ενοποιημένων οικονομικών καταστάσεων**

(Accounting for consolidated Financial statements)

Συγκρίνει και αναλύει πληροφορίες από διαφορετικά λογιστικά και νομικά πρότυπα

**-Μηχανογραφημένη Λογιστική** ( Computerized accounting)

Βιομηχανική Λογιστική, Τραπεζική Λογιστική, Περιβαλλοντική Λογιστική, Εγκληματολογική Λογιστική

**ΣΚΟΠΌΣ ΛΟΓΙΣΤΙΚΗΣ**

ΠΑΡΟΥΣΙΑΣΗ

ΠΑΡΟΧΗ

ΠΛΗΡΟΦΟΡΙΩΝ

ΣΥΓΚΕΝΤΡΩΣΗ

ΚΑΤΑΤΑΞΗ

ΕΠΕΞΕΡΓΑΣΙΑ

ΑΝΑΛΥΣΗ

ΓΕΓΟΝΟΤΑ

ΣΥΝΑΛΛΑΓΕΣ

ΓΕΓΟΝΟΤΑ

Συλλέγει Χρηματοοικονομικές Διοίκηση

Πληροφορίες Επενδυτές και Πιστωτές

**ΛΟΓΙΣΤΙΚΗ ΠΛΗΡΟΦΟΡΙΑ**

Η λογιστική αποτελεί καίριο κομμάτι τόσο για τη διοίκηση της οικονομικής μονάδας όσο και για τα πρόσωπα που βρίσκονται εκτός της επιχείρησης αλλά εκδηλώνουν ενδιαφέρον για αυτή είτε μέσω της διάθεσης για συνεργασία ή την επένδυση κεφαλαίων σε αυτή είτε μέσω της παροχής δανεισμού. Οι λογιστικές πληροφορίες που δημοσιοποιούνται με την μορφή **λογιστικών καταστάσεων** δίνουν την δυνατότητα στους μεν διοικούντες να οργανώσουν καλύτερα την λειτουργία της μονάδας, να ελέγξουν την διαχείριση της αλλά και να προγραμματίσουν τις μελλοντικές δράσεις, στους δε τρίτους παρέχουν την ευκαιρία να ελέγξουν τα οικονομικά στοιχεία με βάση τα οποία θα κινηθούν μελλοντικά.

Αυτές οι πληροφορίες θα πρέπει να έχουν τις εξής προϋποθέσεις :

-Να έχουν εκφραστεί σε οικονομικές σε χρηματικές μονάδες (ευρώ)

-Να είναι αποτέλεσμα της εφαρμογής και των λογιστικών αρχών και κανόνων

- Να βοηθούν στην λήψη οικονομικών αποφάσεων

- Να απεικονίζονται με την μορφή λογιστικών καταστάσεων

**ΚΎΚΛΟΣ ΟΙΚΟΝΟΜΙΚΩΝ ΟΝΤΟΤΗΤΩΝ**

Πιστωτές

Επενδυτές

Διοίκηση

Πώληση εμπορευμάτων

Αγορά εμπορευμάτων

Οικονομική Οντότητα

Πληρωμή Προμηθευτών

Είσπραξη μετρητών

**ΧΡΗΣΤΕΣ ΛΟΓΙΣΤΙΚΩΝ ΠΛΗΡΟΦΟΡΙΩΝ**

**Εσωτερικοί Χρήστες**

ΔΙΟΙΚΗΤΙΚΗ ΛΟΓΙΣΤΙΚΗ

-Διοικητικά Στελέχη

**Εξωτερικοί Χρήστες**

-Πελάτες

-Δανειστές – πιστωτές

ΧΡΗΜΑΤΟΟΙΚΟΝΟΜΙΚΗ

ΛΟΓΙΣΤΚΗ

-Εφορία άλλες ελεγκτικές υπηρεσίες

-Κράτος

-Ανταγωνιστές

**ΒΑΣΙΚΑ ΕΡΓΑΛΕΙΑ**

-Ισολογισμός

-Απογραφή

-Λογαριασμός

-Ημερολόγιο

-Καθολικό

-Κατάσταση αποτελεσμάτων χρήσης